**№ 6 Салыстырмалы әдебиеттану контекстіндегі «Шығыс-Батыс»**

Компаративисттер назарындағы тағы бір мәселе Шығыс пен Батыс әдебиеттеріндегі әдеби дәстүрлердің қатынасы. ХҮІІІ ғасыр соңында И.Г.Гердер адамзат тарихын зерделей отырып, «Европа мен Африка – бұл Азия анасына жабысқан балалар ғана секілді» деген екен.

Бірақ антикалық грек-рим әдебиетімен, хрестиандық ортағасырлармен, Қайта Өрлеу кезеңінінің мәдениеттермен сусындаған, экономикалық дамумен жолы ашылған Батыс тарихи дамудан үлкен серпіліс жасап алдыға озды. Бұл кездегі басты айырмашылық ғылыми-техникалық прогресс пен руханият әлеміндегі жылжу болды.

Бір кездерде Шығыс елдерінде біршама құлдырау байқалды. Енді Европа елдері өзін-өзі танудың бастамашылдығын қолына алды. Сол себептен де Шығыс пен Батыс деген мәдени-тарихи антитезасы шықты. Бұл келесі бір бүтін өлшемге қарай отырып өзін-өзі танудың, өзін-өзі анықтаудың мүмкіндігін тудырады.

Осы қажеттілік батыс ғылымында шығыстану ғылымының тууына себеп болды. Яғни шығыс елдерінің мәдениетін, тарихын, әдебиеті мен өнерін зерттейтін ғылым саласы пайда болды.

Орыс шығыстануының дамуына Весловский, Контад, Жирмунский, Алексеев, Брагинский, Фильштинскийлер өз үлесін қосты.